《古意》
宋代·李新

野人孤鹤姿，与云相伉俪。
百禽相和鸣，了不关鹤意。
彼美靓闺女，窥户欣客贵。
复有琴心挑，中夜驾车至。
词章烂星汉，市门甘涤器。
竟使谁病痟，野人却嘘欷。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。